Nr. 20
9. veebruar 2004

HTG INFO

Juhtkond tänab
kooli õpilasomavalitsust sõbra-päeva peo korraldamise eest.
Olümpiaadid
•	31. jaanuaril toimunud füüsika-olümpiaadi linnavoorus esinesid treffneristid tublilt.
10. klasside arvestuses olid meie õpilaste tulemused 19 osavõtja hulgas järgmised: 1. Laur Tooming, 2. Jürgen Lina, 3. Joonatan Talviste, 4. Vlada Schotter, 5.-6. Kristen Reimann, Jakob Jõgi; 8.-9. Karl Kruuse, 10. Kaarel Tark, 12. Peeter Puppart.  
11. klassidest oli osalejaid 22 ning meie õpilaste tulemused järgnevad: 1. Martin Lind, 2. Erik Jaaniso, 4.-5. Marek Oja, Mihkel Langebraun; 7. Mihkel Pajusalu, 8.-9. Madis Metsalu, 11.-12. Ülari Teder, 16.-17. Laura Leht. 
12. klasside arvestuses olid 8 osaleja hulgas 6 treffneristi tulemused järgmised: 1. Riho Taba, 2. Artur Tamm, 3. Margus Maantoa, 4. Martin Kütimets, 6. Reedik Pääsuke, 7. Tambet Treimuth.
•	7. veebruaril toimus matemaatika-olümpiaadi piirkonnavoor.
10. klassidest osales 44 õpilast. Esikümnes olid kõik treffneristid:
 1. Laur Tooming, 2.-3. Joonatan Talviste, Vilmar Veldre, 4. Karl Kruuse, 5. Mart Raus, 6.-7. Vlada Schotter, Helen Soeorg,  8.Jakob Jõgi, 
9.-10. Märten Karm
11. klasside arvestuses (osales 31 õpilast) olid tulemused: 1.-2. Juhan Aru, Mihkel Pajusalu, 3.-4. Erik Jaaniso, Mihkel Langebraun, 5.  Martin Lind, 6.-7. Kadi Epler, Marek Oja, 8. Liina Roots, 9. Siim Tuksam, 10. Alar Lukk.
12.	klassidest osales 26 õpilast ja tulemused olid:
1.-2. Jaan Aru, Kaie Kubjas, 3.  Riho Taba, 4.  Margus Maantoa, 5.-6. Piibe Lehtsaar, Priit Märtin, 7.     Indrek Ulst, 8. Kertu Säärits, 9.Kadri Roosmaa, 11. Tambet Treimuth. 
Õpetajad tänavad oma tublisid õpilasi ja soovivad edu edasisteks võistlusteks!  
Õpilased
11d klassi õpilane Allan Põder pälvis Tartu Kultuurkapitali Agenda 21 sihtkapitali stipendiumi keskkonna-teemalise filmi tegemiseks. Õnnitleme!
Sport
•	30. jaanuaril Põlvamaal peetud Eesti meistrivõistlustel suusaorien-teerumises tuli juunioride arvestuses H20 klassis Eesti  meistriks Sander Vaher (11a). 
•	HTG 10. klasside korvpalli-meeskond võitis sõprusmängus MHG 10.klasside meeskonda tulemusega 66:49. 
•	Tallinnas toimunud rahvus-vahelisel sõudeergomeetrite võistlusel Alfa 2004 saavutas Annu Vaiksaar naiste 1000m distantsil II koha. Gümnaasiumide arvestuses saavutas HTG naiskond (Annu Vaiksaar, Kaia Sloog, Teele Pern ja Janika Seinberg) 7.koha. Meeskond startis väljaspool arvestust (kasutati üht "külalisvõistlejat") ja sõitis välja gümnaasiumide grupis parima aja. Meilt sõudsid Peeter Anijalg, Indrek Teino ja Andrei Gontšukov.
Teated
•	Teisipäeval, 10. veebruaril kell 15. 30 toimub laiendatud juhtkonna nõupidamine, kus arutatakse tehnoloogiasuunaliste kursuste lülitamist õppekavasse ning 10. klasside vastuvõtuga seonduvaid küsimusi.
•	Reedel, 13. veebruaril kell 12.00 algab auditooriumis õpetajatele Marju Lauristini juhitav seminar “Kas õpetaja on haritlane?”
•	13. –19. veebruarini toimuvad III perioodi arvestused. Sel ajal ei helise koolikell. Arvestused ja konsultatsioonid toimuvad järgmistel aegadel:
8.00	-  9.30
10.oo	- 11.30
12.oo	- 13.30
14.oo	- 15.30
•	Alates 9. veebruarist on söökla avatud järgmistel aegadel:
E, T, K 	kell 10.30 –16.00
N, R    	kell 10.30 –15.00
•	IV perioodist on talongiga sööjatel võimalik tellida ka nn poiste portsu. Täpsem info järgmises infolehes.
•	Et vältida ummikuid, palutakse talongita sööjatel (letist ostjatel) siseneda letisaali vasakpoolsest uksest (tualettide eest), otseuks on mõeldud talongiga sööjatele.
•	Esmaspäeval, 9. veebruaril on soovijatel võimalik aulas tutvuda edasiõppimisvõimalustega Estonian Business Schoolis.
•	10. veebruaril on õpilastel võimalik külastada hotelli “Pallas” ja saada infot õppimis- ja töövõimaluste kohta hotelli- ja turismivaldkonnas. Kogunemine kell 15.45 Riia 4 (IV korrus).
•	ÕOV koosolek toimub 10. veebruaril kell 15.35 ruumis 203. Päevakorras on lahtiste uste päevade korraldamine, juhtkonnaga kohtumine, söökla ja koolist väljas käimisega seonduvad küsimused.
•	13.–14. veebruarini toimub Messi-keskuses (Kreutzwaldi 60) haridus-mess “Intellektika 2004”. HTG esinduses nõustavad huvilisi reedel, 13. veebruaril kell 10.00 – 15.00 P. Viirsalu ja A. Martmaa (12d); kell 15.00 – 18.00 H. Erin (10d) ja O. Tombak(11c). Laupäeval, 14. veebruaril kell 10.00 - 13.00 K. Kangro, J. Raidla ja A. Siilaberg (11e); kell 13.00 – 16.00 T. Morozova ja A. Gontšukov.
•	13. ja 14. veebruaril on HTG lahtiste uste päevad, mida viivad läbi ÕOV liikmed, tutvustades 10. klassidesse astujatele kooli, koolikorda ja õppesuundi.
Lahtiste uste päevade korraldajaid ja kooli Intellektika messil esindavaid õpilasi ootab huvijuht U. Saar teisipäeval, 10. veebruaril kell 10. 35 sotsiaalainete klassi.
•	12. –14. veebruarini viibivad (ka ööbivad) HTGs Eesti Koolinoorte Segakoori 40 liiget, kasutades proovideks nii aulat kui ka muusikaklassi.
•	21. veebruaril toimub Vanemuise Kontserdimajas abiturientide 100 päeva ball, kus esinevad ka HTG tantsijad ja lauljad. Piletid hinnaga 100 krooni, alates 16. veebruarist 125 krooni ja 21. veebruaril 150 krooni on müügil Anne Noortekeskuses ja Vanemuise Kontserdimaja piletilevis.

Tean, midagi maailmas pole kaduv,
kõik naaseb kaudu kummalisi radu,
surm ainult olemisest teise retk.
		           / Artur Alliksaar/

Langetame leinas pea,
mälestades varalahkunud eesti keele ja kirjanduse õpetajat  Ene Veenperet.